  Виталий Пронин Ижысь 69 номеро школа азьын 18-тӥ сентябре 10 часын ӵукна ик калык трос ни. Угось татын огдыре ик быръёнъёсъя куинь участок интыськемын: 1-25, 1-26 но 1-27 номеро. Со гинэ ќвќл, котькуд быръёнъёс дыръя татын школаын дышетскись нылпиос но соослэн анай-атайёссы понна пќртэм џошатсконъёс ортчо. Адямиосты бордаз кыске џукнаысен ик кыдёке чузъяськись шулдыр крезьгур, мылкыдэз бурдъяло Россилы но патриотизмлы сћзем чебер кырњанъёс. Тросэз бырйисьёс куаразэс сётэм бере но доразы бертыны уг дырто, вамышто школа вќзысь Космонавтъёслэн парказы. Татын џапак быръён нуналэ Гордъёслэн фестивальзы ортче. Фестивалез сӥё-дано усьтон нуназе 12 часлы чакламын ке но, быръёнъёслы луыса, вылды, пыркын џукна 10 часын ик џаш вазе ни. Куазь тќлаське, дырын-дырын зор кисьтэ. Но куара сётћсьёс ќжытгес уг луо. Озьы 1-26 номеро участокын 16 час 30 минутлы куаразэ сётӥллям ни ог 30 процентэз адямиос. Татысь быръёнъёсъя комиссилэн кивалтћсез Елена Парашутина верамъя, со туж њеч. Кышномурт шумпотэмзэ уг ваты: - Милям участокамы трос этажо выль коркаосын улћсьёс вань, пќлысьтыз быдњым люкетэз - егит семьяос. Соос быръёнъёсы туж мыло-кыдо пырисько. Тужгес зол паймытэ Воткинское шоссе ульчаысь 138 «б» номеро 10 этажъем юртын улӥсьёс. Татын 8 подъезд, 300-лэсь трос квартира, но вань улћсьёсыз куара сётын тыршо. Нялтас вераса, татын бюллетень басьтћсьёс пќлын ик пичияк черод кылдћз. Егит семьяосты ушъяз быръёнъёсъя 1-25 участоклэн кивалтћсез Елена Пухарева но. 16 час 30 минутлы татын явка 35 процент вылэм ни. Џукна тросгес лыктћзы, пе, мќйыос, нуназе бере - ог 35-40 аресъемъёс. - Участокысьтымы 17 адями туэ куаразэ нырысьсэ сётыны кулэ вал. 18 арес тырмемъёс 17 часлы 10 кузя луизы, - шуэ Елена Александровна, - котькуд 18 аресъем бырйисьлы ческыт салам - шоколад - кузьмамы. Мылкыдзы эшшо бурдъяськиз. 1-27 номеро участок пала кожи гинэ - паймытћз шыпытлык. Комиссие пырисьёс но, эскерисьёс но ваньзы ас интыязы пуко, одћг бырйись но ќвќл. Но комиссилэн кивалтћсез Степан Антонюк буйгатћз: - Та дырлы явкамы умой - ог 35 процент. Нунал пумозь 40 пала луоз, дыр. Милям участокмыя коркаосын мќйыосгес уло. Соос куаразэс сётыны нуназеозь ик тросэн вуылћзы, али шыпытгес луиз… Одћг школаын куинь участок бере, чакласьёсыз но татын ќжыт ќвќл. - Мон 10 арлэсь кема ини пќртэм быръёнъёс дыръя югдурез эскерисько, - шуэ ог 40 аресъем полицейской, - но ноку таџе паймеме ќй вал. Таяз быръёнъёсы туж мыло-кыдо, празднике кадь лыкто. Юэмъёс, люкетћсьёс но ќй вал, одћг песянайлы гинэ урод луиз, но солы љог юрттэт сётэмын. Школаысь кыре потћ гинэ, векчи кыдырась зор улэ шеди. Но кыдёке ик ортчыса ќй вуы, азям кылдӥзы плёнка-плащен шобырскем кык егитъёс, гадязы гожтэмын - «Экзит-пол». Ми, пе, юалляськон ортчытћськом. Кин понна, пе, куарадэс сётћды? Верасько. Собере асьсэлэсь визьзэс сынасько: нош кин поннагес калык сётэм? Егитъёс йырынызы гинэ шонало: милемлы та сярысь вераны уг яра, вот быръёнъёс ортчизы ке… - Быдэс нунал тазьы кынтћськыса ужаськоды ни-а? - Озьы, - йырынызы шонало егитъёс, - ми студентъёс, асьмеос та уже кыткиським ук, калыклэсь юалляськыны тунсыко. Сыӵе дыръя сием потэмдэ но, кынмемдэ но валано ќвќл ни… Елена Васильева  